ບໍ​ລິ​ສັດ​ນ້ອຍ ມີ​ໂອ​ກາດ ຮຸ່ງ​ເຮືອງ ໃນ​ງານ​ວາງ​ສະ​ແດງ​ ເທັກ​ໂນ​ໂລ​ຈີໃຫຍ່
ປີ​ກາຍ​ນີ້, ຜູ້​ເຂົ້າ​ຮ່ວມ 180,000 ຄົນ​ຈາກ​ທົ່ວ​ໂລກ​ ໄດ້​ເດີນ​ທາງ​ໄປ​ນະ​ຄອນ ລາ​ສ ເວກັສ, ບ່ອນທີ່ງານ CES ໄດ້ຖືກຈັດຂຶ້ນໃນແຕ່ລະປີ.
ທຸກໆເດືອນມັງກອນ, ກຸ່ມເທັກໂນໂລຈີທັງຫຼາຍ ຈະພາກັນມຸ່ງໜ້າໄປຍັງນະຄອນ ລາສ ເວກັສ, ລັດ ເນວາດາ ບ່ອນທີ່ບັນດາບໍລິສັດເທັກໂນໂລຈີທັງຫຼາຍ ວາງສະແດງອຸປະ ກອນໃໝ່ຫຼ້າສຸດຂອງເຂົາເຈົ້າຢູ່ງານດັ່ງກ່າວ ຊຶ່ງເອີ້ນຊື່ຫຍໍ້ວ່າ ຊີ ອີ ແອັສ (CES) ນັ້ນ ພວກບໍລິສັດໃໝ່ທີ່ນ້ອຍກວ່າ ກໍໄດ້ແຂ່ງຂັນກັນ ເພື່ອຍາດເອົາຄວາມສົນໃຈ ໃນງານ ເຕົ້າໂຮມເຄື່ອງເທັກໂນໂລຈີທີ່ໃຫຍ່ທີ່ສຸດປະຈຳປີ ນັກຂ່າວວີໂອເອ ທີນາ ທຣິ່ນ ໄດ້ໄປ ພົບກັບບໍລິສັດໃໝ່ຈາກເມືອງ ບຣຸກລິນ ໃນຂະນະທີ່ເຂົາເຈົ້າກຽມພ້ອມ ທີ່ຈະເດີນທາງ ໄປພາກຕາເວັນຕົກຂອງປະເທດ ເຊິ່ງ ພຸດທະສອນ ຈະນຳລາຍລະອຽດ ມາສະເໜີທ່ານ ໃນອັນດັບຕໍ່ໄປ ຂ້າພະເຈົ້າບໍ່ເຄີຍຢືນຢູ່ຕໍ່ໜ້າຜູ້ເຂົ້າຮ່ວມງານຫຼາຍປານນີ້ມາກ່ອນ, ພຽງແຕ່ຕົວເລກ ຂອງຈຳນວນຄົນເທົ່ານັ້ນ ມັນກໍເຮັດໃຫ້ຂ້າພະເຈົ້າຕື່ນເຕັ້ນແລ້ວ ນາງ ເມແກັນ ມໍພິນ ກັບ ທ້າວ ຊິດ ຊາລວີ ແມ່ນກຳລັງກະກຽມສຳລັບງານວາງສະແດງ ເທັກໂນໂລຈີທີ່ໃຫຍ່ທີ່ສຸດປະຈຳປີ ການວາງສະແດງເທັກໂນໂລຈີຜູ້ບໍລິໂພກ ເປັນທີ່ຮູ້ຈັກກັນດີວ່າ CES ນາງ ເມແກັນ ມໍພິນ ຜູ້ບໍລິຫານໃຫຍ່ຂອງບໍລິສັດ ອາໂທລລາ (Atolla) ກ່າວວ່າ “ສິ່ງ ຂອງຕ່າງໆຂອງພວກເຮົາ ມັກຈະໝົດໄປ ແນ່ນອນ ຂ້າພະເຈົ້າບໍ່ຢາກໃຫ້ສິ່ງຂອງ ຕ່າງໆ ຢູ່ໃນງານ CES ໝົດໄປ ພວກເຮົາຈະເອົາຢ່າງໜ້ອຍແນວລະ 500 ອັນໄປ ນຳ ” ປີກາຍນີ້, ຜູ້ເຂົ້າຮ່ວມ 180,000 ຄົນຈາກທົ່ວໂລກ ໄດ້ເດີນທາງໄປນະຄອນ ລາສ ເວກັສ, ບ່ອນທີ່ງານ CES ໄດ້ຖືກຈັດຂຶ້ນໃນແຕ່ລະປີ ສຳລັບນາງ ເມແກັນ ກັບທ້າວ ຊິດ ແລ້ວ, ມັນເປັນໂອກາດທີ່ຈະເອົາບໍລິສັດບຳລຸງຜິວ ໜັງ ຊື່ວ່າ ອາໂທລລາ ແລະ ອຸປະກອນທົດທອງຢູ່ບ້ານຂອງເຂົາເຈົ້າ ໄປວາງສະແດງ ໃຫ້ຝູງຄົນຈຳນວນຫຼາຍໄດ້ຊົມ ທັງສອງຄົນ ເມື່ອບໍ່ດົນມານີ້ ຫາເງິນມາໄດ້ 38,000 ໂດລາ ຜ່ານການລະດົມທຶນ ແລະ ຫວັງວ່າຈະສ້າງເຄືອຂ່າຍ ກັບຜູ້ທີ່ອາດເປັນຄູ່ຮ່ວມຂອງເຂົາເຈົ້າ ທ້າວ ຊິດ ຊາລວີ ຫົວໜ້າຜູ້ບໍລິຫານຂອງບໍລິສັດ ອາໂທລລາ ກ່າວວ່າ “ຂ້າພະເຈົ້າ ເຫັນງານ CES ເປັນສ່ວນນຶ່ງຂອງການເດີນທາງຂອງພວກເຮົາ, ໃນຂະນະທີ່ມັນກຳ ລັງສືບຕໍ່ເປັນເວທີທີ່ເຕີບໃຫຍ່ຂຶ້ນເລື້ອຍໆນັ້ນ, CES ແມ່ນຜູ້ເຂົ້າຊົມ ແລະ ເວທີໂລກ ສຳລັບພວກເຮົາ ເພື່ອແບ່ງປັນວິໄສທັດຂອງພວກເຮົາ ແລະ ຍີ່ຫໍ້ຂອງພວກເຮົາ ” ວິໄສທັດດັ່ງກ່າວປະກອບມີ ຊີຣຳ ຜິວໜັງ ທີ່ຖືກປັບປຸງ ເຊິ່ງໄດ້ພັດທະນາຂຶ້ນມາໃນ ການຕອບສະໜອງ ຕໍ່ການທົດລອງດ້ວຍຕົນເອງ ແລະ ການສຳຫຼວດຕ່າງໆ ທີ່ເປັນ ສ່ວນປະກອບໃນສິ່ງແວດລ້ອມ ແລະ ຂໍ້ມູນສຸຂະພາບ ທ້າວ ຊິດ ກ່າວວ່າ “ພວກເຮົາຢາກນຳເອົາຂໍ້ມູນທີ່ແທ້ຈິງ ມາຊ່ວຍໃຫ້ທ່ານເຂົ້າໃຈ ເຖິງຜິວໜັງຂອງທ່ານເອງ… ທຸກຄັ້ງທ່ານຈະມີບັນຫາໃໝ່ຂຶ້ນມາ, ທ່ານຈະຮູ້ສຶກຄື ການກັບໄປເລີ່ມຕົ້ນຈາກຈຸດທຳອິດອີກຄັ້ງ ສະນັ້ນພວກເຮົາຈຶ່ງຢາກນຳສະເໜີລະ ບົບການປ້ອນຂໍ້ມູນອັດຕະໂນມັດນີ້ ສະນັ້ນທ່ານຈຶ່ງສາມາດສືບຕໍ່ໄດ້ຮັບຜະລິດຕະ ພັນທີ່ດີທີ່ສຸດສຳລັບທ່ານ ” ການເດີນທາງຂອງທັງສອງຄົນນັ້ນ ໄດ້ຮັບການສະໜັບສະໜູນໂດຍມະຫາວິທະຍາ ໄລ M-I-T, ບ່ອນທີ່ທັງສອງຄົນໄດ້ຄົ້ນຄິດໄອເດຍແຕ່ຕອນທຳອິດ ນາງ ມໍພິນ ເຂົ້າໃຈເຖິງຄວາມສຳຄັນຂອງການເຂົ້າຮ່ວມງານ, ແລະ ເຮັດວຽກກັບບໍ ລິສັດເທັກໂນໂລຈີໃໝ່ອື່ນໆ ທີ່ເພັ່ງເລັງໃສ່ການພິມສາມມິຕິ ນາງ ເມແກັນ ກ່າວວ່າ “ງານ CES ແມ່ນໃຫຍ່ຫຼາຍສຳລັບເຂົາເຈົ້າ ເພາະວ່າ ມັນບໍ່ ພຽງແຕ່ເຂົາເຈົ້າເປີດຕົວວັດຖຸໃໝ່ຕ່າງໆເທົ່ານັ້ນ, ມັນຂ້ອນຂ້າງຈະເປັນທາງຜ່ານ ໃນຊະນິດຂອງການນຳສະເໜີເຄື່ອງພິມສາມມິຕິຂອງເຂົາເຈົ້າຕໍ່ໂລກ ” ໃນເວລານີ້, ມັນຈະເປັນຜຽນຂອງເຂົາເຈົ້າທີ່ຈະສະແດງໃຫ້ໂລກເທັກໂນໂລຈີເຫັນ ສິ່ງທີ່ເຂົາເຈົ້າຫວັງວ່າຈະເປັນສິ່ງທີ່ໃຫຍ່ອັນຕໍໄປ